Z A P I S N I K

s 18. sjednice Vijeća MO „Kralj Petar Svačić“ održane u petak, 30. rujna u 14,00 sati u  prostorijama Mjesnog odbora „Kralj Petar Svačić“, Preradovićeva 29

Nazočni članovi Vijeća MO: Martina Cajner Vela, Tamara Božić, Ana-Marija Huzjan, Ivana Nemec, Taiba Redžepagić
Nenazočni članovi Vijeća MO: /
Nazočni građani: / 
Predsjednica Vijeća utvrđuje da je nazočna većina članova Vijeća te su stvoreni uvjeti za održavanje sjednice i pravovaljano odlučivanje.
Predsjednica Vijeća MO predlaže usvajanje Zapisnika s prethodne 17. sjednice Vijeća i otvara raspravu o istome. Budući da nema primjedbi na Zapisnik, Vijeće MO „Kralj Petar Svačić“ jednoglasno usvaja zapisnik sa 17. sjednice Vijeća MO „Kralj Petar Svačić“.
Predsjednica Vijeća predlaže sljedeći 
DNEVNI RED:

1. Izmjene programa održavanja u 2022. 
1. Izmjene i dopune Programa građenja u 2022. 
1. Dopuna prijedloga za Plan komunalnih aktivnosti za 2023.
1. [bookmark: _Hlk117420534]Korištenje prostora MO – Izmjena termina korisnika Zajednički put za povremeno korištenje prostora MO „Kralj Petar Svačić“
1. Pitanja i prijedlozi

Vijeće MO KPS jednoglasno je usvojilo dnevni red.





1. Izmjene programa održavanja u 2022.

Vijeće MO Kralj Petar Svačić jednoglasno usvaja 

                                                         Z A K L J U Č A K

             o Izmjeni Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području
Grada Zagreba u 2022.

I. Vijeće MO „Kralj Petar Svačić“ daje pozitivno mišljenje o Izmjeni Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.

II. Ovaj Zaključak će biti upućen Vijeću Gradske četvrti Donji grad na daljnje postupanje.

2. Izmjene i dopune Programa građenja u 2022.

Vijeće MO „Kralj Petar Svačić“ jednoglasno usvaja 

                                                         Z A K L J U Č A K
                                   o Izmjeni i dopuni Programa građenja komunalne     
                                  infrastrukture na području Grada Zagreba u 2022.

I. Vijeće MO „Kralj Petar Svačić“ daje pozitivno mišljenje o Izmjeni i dopuni Programa građenja komunalne  infrastrukture na području Grada Zagreba u 2022.


II. Ovaj Zaključak će biti upućen Vijeću Gradske četvrti Donji grad na daljnje postupanje.


3. Dopuna prijedloga za Plan komunalnih aktivnosti za 2023. 

Vijeće MO Kralj Petar Svačić raspravljalo je o mogućnosti uvrštenja iscrtavanja parkirališnih mjesta prema Rješenju Gradskog ureda za prostorno uređenje, izgradnju Grada, graditeljstvo, komunalne poslove i promet od 10. 2. 2020. u PKA za 2023.
Vijeće je nakon rasprave zaključilo kako ćemo navedeni zahvat ipak zatražiti kroz redovno održavanje, stoga donosimo sljedeći 

                                                         Z A K L J U Č A K

I. Vijeće MO „Kralj Petar Svačić“ traži od Vijeća Gradske četvrti Donji grad da provjeri status izvršenja iscrtavanja parkirnih mjesta prema Rješenju Gradskog ureda za prostorno uređenje, izgradnju Grada, graditeljstvo, komunalne poslove i promet od 10. 2. 2020.  pri nadležnom uredu i zatraži što skorije ispunjenje obveze po navedenom Rješenju. 

II. Ovaj Zaključak će biti upućen Vijeću Gradske četvrti Donji grad na daljnje postupanje.

4. Korištenje prostora MO – Izmjena termina korisnika Zajednički put za povremeno korištenje prostora MO „Kralj Petar Svačić“
Korisnik Zaklada Zajednički put zatražio je izmjenu termina korištenja prostorija MO Kralj Petar Svačić. Vijeće jednoglasno donosi

                                                  ZAKLJUČAK

            l.         Zakladi „Zajednički put“ odobrava se povremeno korištenje dvorane u objektu mjesne samouprave, Zagreb, Preradovićeva 29,  u terminu svake srijede u mjesecu od 11.00 do 12.30 sati.
2.       Prostor iz točke 1. ovog zaključka koristit će Zaklada „Zajednički put“, bez naknade.
3.            Zaklada „Zajednički put“ se obvezuje sa prostorom prilikom korištenja postupati sa pažnjom dobrog gospodara.
4.       O povremenom korištenju prostora iz točke l. ovog zaključka Gradski ured za mjesnu samoupravu, civilnu zaštitu i sigurnost izdat će odobrenje o korištenju, a u skladu s ovim zaključkom. 

5. Pitanja i prijedlozi
Novih prijedloga i pitanja nije bilo.



Predsjednica Vijeća MO
„Kralj Petar Svačić“

